b'\n_START_ARTICLE_\nVend\xc3\xa9e (departma)\n_START_SECTION_\nZgodovina\n_START_PARAGRAPH_\nDepartma je bil ustanovljen v \xc4\x8dasu francoske revolucije 4. marca 1790 iz dela nekdanje province Poitou (Bas-Poitou), otoka \xc3\x8ele de Noirmoutier ter manj\xc5\xa1ega dela nekdanje province Bretanije._NEWLINE_Sedanje ozemlje departmaja je bilo prvotno poznano kot Bas-Poitou. Med stoletna vojno (1337-1453) se je sprevrglo v mno\xc5\xbei\xc4\x8dno boji\xc5\xa1\xc4\x8de._NEWLINE_Pokrajina je bila mo\xc4\x8dno zaznamovana v \xc4\x8dasu verskih vojn, ko so jo imeli pod oblastjo vplivni protestantje. Preklic Nantskega edikta 1685 je povzro\xc4\x8dil mno\xc5\xbei\xc4\x8dni beg hugenotov iz Vendeje._NEWLINE_Med francosko revolucijo so se kmetje leta 1793 uprli proti revolucionarni vladi v tim. Vendejski vstaji, ogor\xc4\x8deni nad spremembami vsiljenimi rimokatoli\xc5\xa1ki cerkvi. Gverilska vojna, ki jo je od za\xc4\x8detka vodila stranka imenovana Chouans (skovirji), je do njenega bridkega konca v letu 1796 zahtevala ve\xc4\x8d kot 100,000 \xc5\xbeivljenj.'